**HANKELEPING nr 2-12/134-1 lisa nr 2**

**SAKU VALLAVALITSUS**, registrikood 75019738, aadress Juubelitammede tee 15, Saku alevik, Saku vald, 75501 Harjumaa, mida esindab valla põhimääruse vallavanem Marti Rehemaa, edaspidi tellija, ühelt poolt,

ja

**Lars Laj Eesti OÜ**, registrikood 144208365, aadress Puiestee 13b, Tartu linn, Tartu maakond, mida esindab juhatuse liige Maikol Kriiva, edaspidi töövõtja, teiselt poolt, edaspidi eraldi nimetatud poolvõi ühiselt nimetatud pooled**,** sõlmisid käesoleva hankelepingu (edaspidi leping) lisa nr 2 alljärgnevas:

1. **Lepingu ese ja üldtingimused**

1.1 Lepingu esemeks on Saku vallas asuva 4 (nelja) mänguväljaku projekteerimine (välja arvatud Talve tee L1 projekt), rajamine, atraktsioonide müük ja paigaldus ning vajaliku dokumentatsiooni vormistamine (edaspidi töö) vastavalt lepingule järgmistes asukohtades (edaspidi objektid):

1.1.1 Kaja Haljak, Kiisa aleviku maaüksus (71801:001:2158);

1.1.2 Kustase tee mänguväljak, Tagadi küla (71801:001:1635);

1.1.3 Talve tee L1 Üksnurme küla puhkepark - mänguväljak (71801:001:2136);

1.1.4 Lasteaed Terake mänguväljak, Saku alevik (71801:010:0084).

Talve tee L1 Üksnurme külas ehitatava puhkepark - mänguväljaku osas on projekt olemas.

1. **Hankelepingu nr 2-12/134-1 muutmine**

***§ 123.******Hankelepingu muutmine***

1. *Hankijal on õigus sõlmitud hankelepingut muuta uut riigihanget korraldamata, kui:**1) hankelepingu üldist olemust, näiteks hankelepingu eset, ei muudeta ja muudatuse väärtus ei ületa käesoleva seaduse § 14 lõikes 3 või 4 sätestatud piirmäära ning muudatuste väärtus kokku ei ületa kümmet protsenti asjade või teenuste või 15 protsenti ehitustööde hankelepingu algsest maksumusest*
2. *4) muudatuse põhjustavad hoolsale hankijale ettenägematud asjaolud, kusjuures hankelepingu üldist olemust ei muudeta ja ühegi muudatuse väärtus ei ületa 50 protsenti hankelepingu algsest maksumusest;*
3. *Vastavalt hanke alusdokumentidele (Tehniline kirjeldus) on hankijal õigus tööde teostamisel ja mänguväljakute rajamisel vähendada või suurendada hankelepingumahtu 30%.*

Käesolevas riigihankes viitenumber 277155 “Saku valla mänguväljakute rajamine ja remont” tuleb arvestada asjaoluga, et hankemenetluse raames on kolmanda isiku poolt algatatud hulgaliselt riigihanke vaidlustuskomisjoni- ja halduskohtu menetlusi, millal ei olnud hankijal/tellijal ja pakkujal/töövõtjal õigus hankelepingut sõlmida. Sellest tulenevalt leppisid pooled kokku, et muudavad lepinguperioodi kehtivusaega ning Tellija soovil vähendavad hanke kogumahtu summas 5777,00 eurot, millele lisandub Eesti Vabariigis kehtiv käibemaks. Pooled sõnastavad ümber hankelepingu 12-2/134-1 järgmised alapunktid allolevas sõnastuses:

**punkt 1.2.1**. ” Lisa nr 2 (lisa nr 1) – pakkumuse Vorm 4.2. Pakkumuse maksumuse tabel.”

**punkt 3.1.** “Tellija kohustub tasuma lepingu kohaselt teostatud tööde eest tasu **140 075,00** (ükssada nelikümmend tuhat seitsekümmend viis) eurot, millele lisandub käibemaks 22%, kokku **170 891,50** (ükssada seitsekümmend tuhat kaheksasada üheksakümmend üks koma viiskümmend) eurot.“

**punkt 4.1.** „Tööde valmimise tähtaeg on 5-kuud peale käesoleva lepingu nr 2-.12/134-1 (lisa nr 2) allkirjastamise ajahetkest. Pooled jätavad endale õiguse kohaldada lepingu kehtivusajale ja lepingu esemete valmimisele tehnoloogilist pausi, mis on põhjustatud ilmastikust. Tööd valmimivad esimesel võimalusel, kui mitte hiljem, kui **30.04.2025.**

Täiendavalt on pooled kokku leppinud, et hankelepingu nr 12-2/134-1 kõik teised punktid jäävad kehtima endises sõnastuses ja muutmata kujul.

Lisa.

lisa nr 1. Pakkumuse Vorm 4.2. Pakkumuse maksumuse tabel.

Tellija Töövõtja

(allkirjastatud digitaalselt) (allkirjastatud digitaalselt)

Marti Rehemaa Maikol Kriiva

vallavanem juhatuse liige